รัฐบาลไทย-ข่าวทำเนียบรัฐบาล-สพฐ.ขับเคลื่อนโรงเรียนประชารัฐ ระยะที่ 2 ปีงบประมาณ 2560
วันศุกร์ที่ 21 กรกฎาคม 2560
สพฐ.ขับเคลื่อนโรงเรียนประชารัฐ ระยะที่ 2 ปีงบประมาณ 2560
สพฐ.ขับเคลื่อนโรงเรียนประชารัฐ ระยะที่ 2 ปีงบประมาณ 2560 บูรณาการโรงเรียนดีใกล้บ้าน-โรงเรียนแม่เหล็ก-โรงเรียนขนาดเล็ก เข้าร่วมโครงการอีก 4,081 โรงเรียน ส่งผลให้โรงเรียนประชารัฐเพิ่มขึ้นจากเดิมเป็น 7,423 โรงเรียน
ข่าวสํานักงานรัฐมนตรี3858/2560
สพฐ.ขับเคลื่อนโรงเรียนประชารัฐ ระยะที่ 2 ปีงบประมาณ 2560
บูรณาการโรงเรียนดีใกล้บ้าน-โรงเรียนแม่เหล็ก-โรงเรียนขนาดเล็ก เข้าร่วมโครงการอีก4,081 โรงเรียนส่งผลให้โรงเรียนประชารัฐเพิ่มขึ้นจากเดิมเป็น 7,423 โรงเรียน
สํานักงานคณะกรรมการการศึกษาขั้นพื้นฐาน วางแผนขับเคลื่อนโรงเรียนประชารัฐ ระยะที่ 2 ปีงบประมาณ 2560 จัดประชุมผู้รับผิดชอบในการพัฒนาระบบบริหารจัดการโครงการและพัฒนาระบบข้อมูลสารสนเทศ โดยบูรณาการโรงเรียนดีใกล้บ้าน-โรงเรียนแม่เหล็ก-โรงเรียนขนาดเล็ก เข้าร่วมโครงการในปีนี้พร้อมเปลี่ยนชื่อเป็น "โรงเรียนประชารัฐ" จํานวน 4,081 โรงเรียน อันจะส่งผลโรงเรียนประชารัฐเพิ่มขึ้นจากปัจจุบันเป็น 7,423 โรงเรียน
เมื่อวันศุกร์ที่ 21 กรกฎาคม 2560ณ โรงแรมบางกอกพาเลส - สํานักงานคณะกรรมการการศึกษาขั้นพื้นฐาน (สพฐ.)โดยสํานักพัฒนานวัตกรรมการจัดการศึกษา ได้จัดการประชุมพร้อมกัน 2 คณะ คือ การประชุมสัมมนาการบริหารจัดการโครงการโรงเรียนประชารัฐ และการประชุมปฏิบัติการพัฒนาระบบข้อมูลสารสนเทศของ สพฐ.เพื่อขับเคลื่อนการดําเนินงานโครงการโรงเรียนประชารัฐ ระยะที่ 2
•การประชุมสัมมนาการบริหารจัดการโครงการโรงเรียนประชารัฐ
ระหว่างวันที่ 21-22 กรกฎาคม 2560 ณ ห้องประชุมชั้น 3โรงแรมบางกอกพาเลส
โดย ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เป็นประธานเปิด
ม.ล.ปริยดา ดิศกุลกล่าวว่า การประชุมสัมมนาดังกล่าวเพื่อวางแผนขับเคลื่อนการบริหารจัดการและการกํากับติดตามโครงการ ซึ่งได้เชิญผู้รับผิดชอบด้านICTและศึกษานิเทศก์สํานักงานเขตพื้นที่การศึกษาละ 2 คน เข้าร่วมประชุมสัมมนา รวมทั้งสิ้น 450 คน ระหว่างวันที่ 21-22 กรกฎาคม 2560 โดยมีหลักสูตรในการประชุมสัมมนา คือ การขับเคลื่อนการดําเนินงานโครงการโรงเรียนประชารัฐ (โรงเรียนดีใกล้บ้าน) การบริหารจัดการบัญชีกองทุนโรงเรียนประชารัฐ บทบาทของภาคเอกชนกับการขับเคลื่อนคุณภาพโรงเรียนประชารัฐ การบูรณาการสื่อ/นวัตกรรมออนไลน์สู่ห้องเรียนโรงเรียนประชารัฐ และก้าวต่อไปของการดําเนินงานโครงการโรงเรียนประชารัฐ และโครงการโรงเรียนประชารัฐ (โรงเรียนดีใกล้บ้าน)
ทั้งนี้ ที่ผ่านมามีปัญหาเรื่องระบบข้อมูลของกระทรวงศึกษาธิการเป็นอย่างมากทั้งข้อมูลไม่ตรงกัน ไม่เป็นปัจจุบัน การรับรายงานที่ล่าช้า จึงต้องการให้มีการพัฒนาระบบข้อมูลสารสนเทศของ สพฐ.เพราะ "ข้อมูล" ถือว่าเป็นแม่บทที่สําคัญก่อนที่จะวางแผนการทํางานในทุกด้านหรือการจัดสรรงบประมาณลงไปหากข้อมูลคลาดเคลื่อนย่อมส่งผลถึงประสิทธิภาพในการวางแผนและการขับเคลื่อนโครงการ
จึงฝากให้ศึกษานิเทศก์มีส่วนร่วมที่สําคัญในการดําเนินงานโครงการเช่น ดูพิกัดพื้นที่และความเหมาะสมในการจัดตั้งโรงเรียนประชารัฐที่จะเป็นโรงเรียนแม่เหล็ก เพื่อให้บริการกับโรงเรียนอื่น ๆ ซึ่งโรงเรียนแม่เหล็กจะได้รับการจัดสรรทรัพยากรและงบประมาณลงไป รวมทั้งให้Shopping Listที่โรงเรียนสามารถเลือกเพื่อนําไปพัฒนาได้เอง โดยไม่ได้เป็นการสั่งการจากส่วนกลางลงไปส่วนผู้บริหารโรงเรียนในโรงเรียนขนาดเล็กที่มีนักเรียนต่ํากว่า 100 คน ก็ไม่ต้องกลัวที่จะควบรวมหรือไม่มีอัตรา เพราะสามารถเกลี่ยอัตราไปในโรงเรียนอื่น ๆ ได้อีกจํานวนมาก เนื่องจากแต่ละปีมีอัตราเกษียณอายุราชการผู้บริหารโรงเรียนกว่า 2,000 อัตรา ทั้งนี้ จากผลการควบรวมโรงเรียนขนาดเล็ก เช่น โรงเรียนที่มีนักเรียนเพียง 2 คน เมื่อควบรวมกับโรงเรียนอื่นแล้ว ทําให้เด็กมีเพื่อน มีอุปกรณ์การเรียนการสอน สื่อการเรียนการสอนที่ดี ๆ ซึ่งทําให้เด็กมีความสุขมากกว่าที่จะเรียนกันเองตามลําพังไม่กี่คน ผู้ปกครองและชุมชนก็มีความสุขที่ลูกหลานได้มีโอกาสได้เรียนในโรงเรียนที่ดีมีความพร้อม แม้ก่อนหน้านั้นจะวิตกก็ตาม
จึงฝากให้ที่ประชุมได้แลกเปลี่ยนเรียนรู้และประสบการณ์ในการบริหารจัดการโรงเรียน การพัฒนาสื่อและนวัตกรรมที่เหมาะสมสําหรับห้องเรียนประชารัฐ ให้มีการพัฒนาระบบข้อมูลที่ครบถ้วน โปร่งใส ซึ่งเป็นเรื่องที่สําคัญมาก เพราะที่ผ่านมาเรามีเงินเยอะ แต่ใช้ผิดที่ จึงต้องบริหารจัดการงบประมาณให้มีประสิทธิภาพสูงที่สุด
•การประชุมปฏิบัติการพัฒนาระบบข้อมูลสารสนเทศของ สพฐ.และการพิจารณาร่างมาตรฐานโรงเรียนประชารัฐ (ดีใกล้บ้าน)Best Practicesโครงการโรงเรียนในฝัน ระดับประเทศ ประจําปี 2560
ระหว่างวันที่ 21-23 กรกฎาคม 2560 ณ ห้องประชุมชั้น 1โรงแรมบางกอกพาเลส
โดย รศ.นพ.โศภณ นภาธรผู้ช่วยรัฐมนตรีประจํากระทรวงศึกษาธิการ เป็นประธานเปิด
รศ.นพ.โศภณ นภาธรกล่าวว่า สพฐ.ได้ร่วมกับภาคเอกชนและภาคประชาสังคม ในดําเนินงานโครงการโรงเรียนประชารัฐ ระยะแรก มาตั้งแต่ปีงบประมาณ2559 จํานวน3,342 โรงเรียนส่วนปีงบประมาณ 2560 ซึ่งเป็นการดําเนินงานระยะที่ 2 ได้บูรณาการโครงการโรงเรียนดีใกล้บ้าน โรงเรียนแม่เหล็ก และโรงเรียนขนาดเล็ก เข้าไว้ด้วยกัน จํานวน4,081 โรงเรียนซึ่งทําให้โรงเรียนประชารัฐ (ดีใกล้บ้าน) ทั้งสองระยะมีจํานวนโรงเรียนเข้าร่วมโครงการจํานวนทั้งสิ้น 7,423 โรงเรียนพร้อมกับเพิ่มวัตถุประสงค์ที่จะให้บริการโรงเรียนเครือข่ายอีกด้วยโดย สพฐ. ได้ออกคําสั่งแต่งตั้งคณะกรรมการโครงการโรงเรียนประชารัฐ (ดีใกล้บ้าน) ที่ 877/2560 สั่ง ณ วันที่ 8 มิถุนายน 2560 เพื่อมีหน้าที่ในการขับเคลื่อนนโยบายและแนวทางดําเนินการ ตลอดจนการแก้ไขปัญหา พร้อมทั้งกํากับดูแลและติดตามการดําเนินงานที่เกี่ยวข้องกับโครงการโรงเรียนประชารัฐ
เพื่อให้การดําเนินงานเป็นไปอย่างมีประสิทธิภาพและเป็นรูปธรรม จึงได้มีการประชุมปฏิบัติการในครั้งนี้เพื่อพัฒนาระบบข้อมูลสารสนเทศให้สามารถเชื่อมโยงกับระบบข้อมูลสารสนเทศต่าง ๆ ที่มีอยู่ของ สพฐ. ร่วมกับภาคเอกชนได้ โดยเชิญผู้อํานวยการสํานัก ผู้รับผิดชอบระบบข้อมูลสารสนเทศของสํานักต่างๆ ภายใน สพฐ. ผู้แทนภาคเอกชน และผู้แทนWorld Bankเข้าร่วมประชุมจํานวน 40 คน
ทั้งนี้ ได้ฝากให้ที่ประชุมร่วมกันหารือเพื่อพัฒนาระบบข้อมูลสารสนเทศ สพฐ. ให้เป็นปัจจัยสําคัญที่จะเป็นฐานข้อมูลและข้อมูลสนับสนุนในการวางแผนและปัจจัยรอบด้าน เพื่อให้บรรลุพันธกิจของโรงเรียนประชารัฐ ซึ่งจะต้องนําระบบข้อมูลสารสนเทศที่มีอยู่แล้วในหลายระบบในสํานักต่าง ๆ เช่น ระบบบัญชี ระบบผลสัมฤทธิ์นักเรียน ระบบการรับนักเรียน ฯลฯ ที่จัดเก็บแตกต่างกันไป มาทําให้เกิดความเชื่อมโยงและใช้ประโยชน์ร่วมกันได้ อันจะส่งผลให้โรงเรียนและหน่วยปฏิบัติลดภาระในการกรอกข้อมูล สามารถใช้ทรัพยากรได้อย่างคุ้มค่าและเกิดประสิทธิภาพสูงสุด
บัลลังก์ โรหิตเสถียร: สรุป/รายงาน
อิทธิพล รุ่งก่อน: ถ่ายภาพ